Vsebina

# Ukaz If...Then...Else

Definira enega ali več programskih blokov, za katere želite, da se izvedejo le v primeru, da je nek pogoj izpolnjen ali da je izraz enak True.

### Skladnja:

      If condition Then
          statements
      [{ElseIf} condition Then
          statements]
      [Else
          statements]
      {EndIf|End If}

Namesto End If lahko zapišete EndIf.

Ukaze If lahko okrajšano zapišete v eni vrstici, če vsebujejo le bloke z enim ukazom.

      If condition Then statement [Else statement]

### Parametri:

Ukaz If...Then izvaja programske bloke v odvisnosti od pogojev. Ko LibreOffice Basic naleti na ukaz If, najprej preizkusi pogoj. Če je pogoj uresničen (True), se izvedejo vsi ukazi vse do naslednjega ukaza Else ali ElseIf. Če pogoj ni izpolnjen (False) in se v stavku nahaja ElseIf, LibreOffice Basic preizkusi naslednji izraz in izvede ukaze, ki mu sledijo v primeru, da je pogoj uresničen (True). Če ni res (False), program nadaljuje ali z naslednjim ukazom ElseIf ali Else. Ukaze, ki se nahajajo za Else, izvede samo v primeru, če noben od predhodnih pogojev ni bil resničen (True). Po preizkusu vseh pogojev in po izvedbi tozadevnih blokov ukazov program nadaljuje z ukazi, ki se nahajajo za ukazom EndIf.

Ukaze If...Then lahko gnezdite.

Ukaza Else in ElseIf sta neobvezna.

Uporabite lahko GoTo in GoSub, da skočite iz bloka If...Then, skok v nasprotni smeri, v strukturo If...Then, pa ni mogoč.

### Primer:

Naslednji primer omogoča vnos roka zapadlosti izdelka, nakar program preveri, če je izdelek že zapadel.

    Sub ExampleIfThenDate
        Dim sInput As String
        Dim dInput As Date

      On Error Goto napakaVnosa
        sDatum = InputBox("Vnesite rok veljavnosti (LLLL-MM-DD)")
        dInput = DateValue(sInput)

        If dInput < Date() Then
            MsgBox "Rok zapadlosti je potekel"
        ElseIf dInput > Date() Then
            MsgBox "Rok zapadlosti še ni potekel"
        Else
            MsgBox "Rok zapadlosti je današnji dan"
        End If

    inputError:
        If dInput = 0 Then MsgBox "Neveljaven vnos"
    End Sub

Podobne teme

Ukaz Select Case

Funkciji Iif in Switch

Podprite nas!