Markdown

Vsebina

# Delo z datotekami markdown (.md)

LibreOffice Writer lahko odpre in shrani datoteke v zapisu markdown (.md), kot tudi prilepi vsebino markdown v dokument z besedilom.

Markdown je enostaven označevalni jezik, ki omogoča oblikovanje besedila z enostavno skladnjo. Je široko uporabljen za pisanje dokumentacije programov, datoteke README oz. BERIME, objave na forumih in celo nekatera e-sporočila.

## Odpiranje datoteke markdown

1. Izberite Datoteka – Odpri.

2. Poiščite datoteko Markdown, ki jo želite odpreti.

   Če ima datoteka pripono *.md, izberite datoteko.

   Če ima datoteka Markdown drugačno končnico, datoteko izberite in nato v polju Vrsta datoteke izberite »Dokument Markdown (.md, .markdown)«.

3. Kliknite Odpri.

## Shranjevanje datoteke v zapisu Markdown

1. Odprite dokument z besedilom, ki ga želite shraniti kot datoteko Markdown.

2. Izberite Datoteka – Shrani kot.

3. V polju Ime datoteke vnesite ime za datoteko.

4. V polju Vrsta datoteke izberite »Dokument Markdown (.md)«.

5. Kliknite Shrani.

## Lepljene vsebine Markdown v dokument z besedilom LibreOffice.

Vsebino Markdown lahko prilepite neposredno v dokument LibreOffice Writer. Writer pametno uveljavi ustrezne sloge, samodejno dodeli oblikovanje odstavkov, seznamov in znakov z uporabo samodejnih (privzetih) slogov.

V trenutni dokument lahko uvozite sloge iz predloge po meri ali prilagodite samodejne sloge.

## Odpiranje datoteke Markdown z ukazno vrstico

Datoteko Markdown lahko odprete iz ukazne vrstice in samodejno uveljavite predlogo, da tvorite besedilni dokument, oblikovan po meri. Vnesite naslednji ukaz v ukazno lupino svojega operacijskega sistema, da uveljavite datoteko predloge template.ott na datoteki test.md:

soffice --infilter='Markdown:{"TemplateURL":{"type":"string","value":"./template.ott"}}' test.md

LibreOffice implementira specifikacijo Markdown CommonMark.

Podobne teme

Spletišče CommonMark (v angl. jeziku)

Podprite nas!