Vsebina

# Nalaganje slogov črt in puščic

S slogi lahko organizirate podobne vrste črt in puščic. LibreOffice ponuja nekaj datotek z običajnimi slogi, ki jih lahko naložite in uporabite v svojem dokumentu. Če želite, lahko dodate ali izbrišete elemente iz datoteke sloga, pa tudi ustvarite datoteko sloga po meri.

## Za nalaganje datoteke slogov črt:

1. Izberite Oblika – Črta, nato kliknite zavihek Slogi črt.

2. Kliknite gumb Naloži sloge črt.

3. Poiščite datoteko s slogi črt, ki jo želite naložiti, nato kliknite V redu. Ime datoteke ima obliko [imedatoteke].sod.

Za shranitev datoteke slogov črt kliknite gumb Shrani sloge črt, vnesite ime datoteke, nato kliknite V redu.

## Za nalaganje datoteke slogov puščic:

1. Izberite Oblika – Črta, nato kliknite zavihek Slogi puščic.

2. Kliknite gumb Naloži sloge puščic.

3. Poiščite datoteko s slogi puščic, ki jo želite naložiti, nato kliknite V redu. Ime datoteke ima obliko [imedatoteke].soe.

Za shranitev datoteke slogov puščic kliknite gumb Shrani sloge puščic, vnesite ime datoteke, nato kliknite V redu.

Podobne teme

Oblika – Črta

Nalaganje palet barv, prelivov in šrafiranj

Podprite nas!