Vsebina

# Vstavi ali uredi vnos v kazalo

Izbrano besedilo označi kot vnos v kazalo ali uredi izbrani vnos v kazalo.

Za dostop do tega ukaza ...

Vstavi:

Izberite Vstavi – Kazala – Vnos v kazalo

Odprite orodno vrstico Vstavi in kliknite

Vstavi vnos v kazalo

Uredi:

Za urejanje vnosa v kazalo postavite kazalko pred poljem kazala in nato izberite Uredi – Sklic – Vnos v kazalo ...

ali ga kliknite z desno tipko miške, da odprete kontekstni meni, v katerem izberite Uredi vnos v kazalu.

Pogovorni okni Vstavi vnos v kazalo in Uredi vnos v kazalu lahko pustite odprti, medtem ko izbirate in vstavljate oz. urejate vnose.

## Kazalo

Izberite kazalo, kateremu želite dodati vnos.

Med urejanjem vnosa v kazalo prikaže vrsto kazala, h kateremu pripada izbran vnos. V tem pogovornem oknu ne morete spremeniti vrste kazala glede na vnos v kazalo. Če želite to narediti, morate iz dokumenta izbrisati vnos v kazalo in ga nato še enkrat vstaviti kot drugačno vrsto kazala.

## Novo uporabniško določeno kazalo

Odpre pogovorno okno Ustvari novo uporabniško določeno kazalo, kjer lahko ustvarite kazalo po meri.

Novo uporabniško določeno kazalo

### Ime

Vnesite ime za novo uporabniško določeno kazalo. Novo kazalo se doda seznamu kazal, ki so na voljo.

## Vnos

Prikaže besedilo, ki je bilo izbrano v dokumentu. Če želite, lahko vnesete drugačno besedo za vnos v kazalo. Izbrano besedilo v dokumentu se ne spremeni.

Uredite vnos v kazalo, če je to potrebno. Ko spreminjate vnos v kazalo, se novo besedilo pojavi samo v kazalu in ne v sidru vnosa v kazalo. Primer: lahko vnesete vnos v kazalo s komentarji, kot npr. »Osnove, glejte tudi Splošno«.

## Posodobi vnos iz izbora

Kliknite ikono, da posodobite Vnos s trenutnim izborom besedila v dokumentu.

Posodobi vnos iz izbora

## 1. ključ

Trenutni izbor se tvori v podvnos besede, ki jo vnesete tukaj. Če npr. izberete »mrzlo« in vnesete »vreme« kot 1. ključ, je vnos v kazalo »vreme, mrzlo«.

## 2. ključ

Trenutni izbor preuredi v vnos podvnosa 1. ključa. Če npr. izberete »mraz« in vnesete »vreme« kot 1. ključ, »zimo« pa kot 2. ključ, je vnos v kazalo »vreme, zima, mraz«.

## Fonetična transkripcija

Vnesite fonetično transkripcijo za ustrezen vnos. Če ima npr. japonska beseda, zapisana v pisavi kanji, več kot eno izgovarjavo, vnesite pravo izgovorjavo besede v pisavi katakana. Beseda v pisavi kanji se razporedi glede na fonetično transkripcijo vnosa. Ta možnost je na voljo samo, če obstaja podpora za azijske jezike.

## Glavni vnos

Izbrano besedilo postane glavni vnos v abecednem kazalu. LibreOffice prikaže številko strani glavnega vnosa v drugačni obliki kot pa ostale vnose v kazalu.

## Raven kazala

Določite raven kazala za vstavljeni vnos v kazalo.

Ta možnost je na voljo samo za kazala vsebin in uporabniško določene vnose v kazalo.

## Za izbrani vnos

Naslednje tri možnosti so na voljo, ko je v polju Vnos naloženo izbrano besedilo, ki ste ga naložili z izborom besedila v dokumentu in nato odpiranjem pogovornega okna ali z uporabo možnosti Posodobi vnos iz izbora v pogovornem oknu.

### Uveljavi za vse ostale pojavitve

Samodejno označi vse naslednje pojavitve izbranega besedila v dokumentu. Pri spremenjenem vnosu se iskanje zadetkov izvede z izvornim izborom, vendar se kot vnos v kazalo vnese spremenjeni vnos. Besedila v glavah, nogah, okvirih in napisih niso vključena.

#### Samo cele besede

Išče celotne besede ali celice, ki so enake iskanemu besedilu.

#### Razlikuj velike in male črke

Najde natanko tisti znak, ki je naveden v polju Najdi, ne pa tudi nadomestnih zadetkov, kot so velike oz. male različice iste črke.

Če želite v kazalo vključiti vse pojavitve odlomka besedila, izberite besedilo in nato Uredi – Poišči in zamenjaj ter kliknite Najdi vse. Nato izberite Vstavi – Kazala – Vnos v kazalo in kliknite Vstavi.

## Vstavi

V vašem besedilu označi vnos v kazalo.

## Zapri

Zapre pogovorno okno.

## Izbriši

Izbriše izbran vnos iz kazala. V dokumentu se vneseno besedilo ne izbriše.

Naslednji gumbi krmarjenja so na voljo le v pogovornem oknu Uredi vnos v kazalo.

## Prejšnji vnos (isto ime)

Skoči na prejšnji vnos v kazalo, ki ima isti vnos in vrsto kot trenutni vnos v kazalo.

Prejšnji vnos (isto ime)

## Naslednji vnos (isto ime)

Skoči na naslednji vnos v kazalo, ki ima isti vnos in vrsto kot trenutni vnos v kazalo.

Naslednji vnos (isto ime)

## Prejšnji vnos

Skoči na prejšnji vnos v kazalo iste vrste v dokumentu.

Prejšnji vnos

## Naslednji vnos

Skoči na naslednji vnos v kazalo iste vrste v dokumentu.

Naslednji vnos

Na vnose v kazalo lahko hitro skačete z Vrstico za Krmarjenje.

Podobne teme

Uporaba kazal vsebine in pojmov

Podprite nas!